Nuus – Marzanne stuur shalom uit Israel #eBoeke – Andre Beukes: EU Labour Law specialist
Nuus – Marzanne stuur shalom uit Israel #eBoeke
Marzanne was die vertaler van die Zion Chronicles-boekreeks en dit het haar gemotiveer om Israel te besoek. Binne die bestek van twee en 'n halwe jaar het sy Israel sewe keer besoek. Ervarings en waarnemings op hierdie besoeke het die grondslag gelê vir haar volgende roman, Granate bloei in Jerusalem, wat in 2003 by Lux Verbi.BM verskyn het. Granate is met die ATKV-Prosaprys vir 2004 bekroon en is in dieselfde jaar deur die Christelike Boekhandelaars aangewys as die wenner in die fiksie-afdeling. Die verhaal is 'n voortsetting van 'n verwikkelde verhaallyn wat Marzanne in Tyd van herkenning aangepak het en is ook 'n fyn en driedimensionele blik op die ingewikkeldheid van menslike emosies. Sy vertel aan Elize Parker dat Granate die geestelike soektog beskryf van die hoofkarakter, Marc, wat tydens sy reis ook na sy langverlore Joodse bloed-ouma soek midde-in 'n oorloggeteisterde Jerusalem. "Ek skryf oor die oorlog omdat ek dit so intens by my besoeke beleef het. Die stemming in Jerusalem is dié van desperate mense wat vrede wil hê."